স্টাফ রিপোর্টার,২৫ জানুয়ারি।।  একাত্তরে মানবতা বিরোধী কর্মকান্ডের অভিযোগে বরিশালে ৭ জনের ব্যপারে খোঁজ খবর নিতে ঢাকা থেকে বরিশাল বিমানবন্দর থানায় তদন্তের নির্দেশ এসেছে।  এরা হলো বিমানবন্দর থানা এলাকার লাকুটিয়া গ্রামের মৃত ইমরান আলী মাস্টারের পুত্র মোঃ রফিকুল ইসলাম, কাশিপুর ফিসারি রোডের আব্দুল করিম শেখের পুত্র শফিজ উদ্দিন, ইছাকাঠী গ্রামের মৃত খলিলুর রহমানের পুত্র কাউসার আহমেদ, মৃত রহমান মাঝির পুত্র মোঃ আলাউদ্দিন মাঝি, সাইফুর রহমানের পুত্র আবুল বাসার মাঝি, সোলনা গ্রামের মৃত আমজাদ আলী খানের পুত্র মুজাফফর ও বিহঙ্গল  গ্রামের ইব্রাহীম মাঝির পুত্র আব্দুস সাত্তার ।  মুক্তিযোদ্ধা সংসদ বরিশাল সদর উপজেলা কমান্ডের আহবায়ক মোখলেছুর রহমান জানান, অভিযুক্ত ৭ ব্যক্তির তদন্তের ব্যাপারে পুলিশকে সর্বাত্মক সহায়তা করা হবে। বিমানবন্দর থানার ভারপ্রাপ্ত কর্মকর্তা এনাম আহমেদ (তদন্ত) জানান, তারা অভিযুক্ত ব্যক্তিদের খোঁজ খবর নিতে শুরু করেছেন।